
Projekti “Narva koolieelse lasteasutuse „Punamütsike“ mänguväljakute rekonstrueerimine, II. etapp” omafinantseeringu kinnitamine
1. Asjaolud ja menetluse käik
Narva Linnavara-ja Majandusamet koostöös Narva koolieelse lasteasutusega „Punamütsike“ töötab välja projektitaotlust “Narva koolieelse lasteasutuse „Punamütsike“ mänguväljakute rekonstrueerimine, II.etapp”. 
Projekt „Narva koolieelse lasteasutuse „Punamütsike“ mänguväljakute rekosntrueerimine, I.etapp“ sai toetuse Hasartmängufondi regionaalsete investeeringute programmist, projekti teostamise tähtaeg on 14.02.2009. 

Jätkuprojekt “Narva koolieelse lasteasutuse „Punamütsike“ mänguväljakute rekonstrueerimine, II.etapp” esitatakse 15.veebruaril 2009 EAS Hasartmängumaksu regionaalsete investeeringutoetuste programmi. Projekt näeb ette laste mänguväljakute rekonstrueerimise Narva koolieelses lasteasutuses „Punamütsike“ (Kreenholmi 8a), millega luuakse lastele kaasaegne arendav ja turvaline mängukeskkond.
Projekti II etapp kätkeb endas lasteaia ühismängurajatiste soetamist ja paigaldamist  ning sellega seonduvate tööde teostamist. 
Projekti “Narva koolieelse lasteasutuse „Punamütsike“ mänguväljakute rekonstrueerimine, II etapp” kogumaksumus on ligikaudu 706 735 krooni. Hasartmängumaksust regionaalsete investeeringutoetuste andmise programmist taotletav summa on 500 000 kr. Narva linna omafinantseering moodustab 206 735 krooni. 

2.  Õiguslikud järeldused

Kohaliku omavalitsuse korralduse seaduse § 22 lõike 1 punkti 8, Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti 4.4.14 kohaselt volikogu ainupädevusse kuulub laenude ja teiste varaliste kohustuste võtmine. 

Seega käesoleva otsuses nimetatud projekti omafinantseeringu kinnitamine on võimalik Narva Linnavolikogu otsusega, sest see ei ole seadusega antud kellelegi teise kinnitada.

Valla- ja linnaeelarve seaduse § 11 lg 1 kohaselt eelarve projekti koostab omavalitsusüksuse arengukava arvestades linnavalitsus.

3. Otsus

3.1 Kinnitada projekti “Narva koolieelse lasteasutuse „Punamütsike“ mänguväljakute rekonstrueerimine, II.etapp” omafinantseering 206 735 krooni ulatuses.

3.2 Projekti positiivse rahastamisotsuse korral Narva Linnavalitsusel ette näha käesoleva otsuse punktis 3.1 nimetatud omafinantseeringu summa 2009. aasta linnaeelarves.

4. Rakendussätted

4.1 Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

4.2 Narva Linnavalitsusel teha otsus teatavaks asjaosalistele.

4.3 Otsus jõustub seaduses sätestatud korras.

Mihhail Stalnuhhin

Projekti “Narva koolieelse lasteasutuse „Punamütsike“ mänguväljakute rekonstrueerimine, II.etapp” omafinantseeringu kinnitamine
Narva Linnavalitsus o t s u s t a b:
1. Taotleda Narva Linnavolikogus otsuse vastuvõtmist vastavalt lisatud eelnõule.

2. Volitada Linnavara-ja Majandusameti direktori kt. pr. Tamara Luigast antud küsimust Linnavolikogus ette kandma.

